মহান আল্লাহর সন্তুষ্টি অর্জনের লক্ষ্যে মু’মিনের কাজ হবে সামর্থ অনুযায়ী নিজ নিজ কর্মক্ষেত্র বেছে নেওয়া এবং নিষ্ঠার সাথে আল্লাহর নির্দেশিত দায়িত্বপালনে সর্বশক্তি নিয়ে আত্মনিয়োগ করা। অন্যদেরকেও আল্লাহর অর্পিত দায়িত্বের অনুধাবন ও তা পালনে উদ্বুদ্ধ করা। তাদের মাঝে কোরআনের জ্ঞান ছড়িয়ে দেওয়া, তাদের যোগ্যতা বাড়াতে অন্যদের সাথে নিয়ে শিক্ষা ও প্রশিক্ষণের উদ্যোগ নেওয়া। সমাজ ও রাষ্ট্রে ইসলামকে বিজয়ী করার কাজে সর্বতোভাবে সংঘবদ্ধ প্রচেষ্টা করা। কর্ম, নিষ্ঠা ও ত্যাগের মধ্য দিয়ে নিজেকে আল্লাহর মাগফেরাত লাভ এবং সে সাথে জান্নাতের যোগ্য রূপে গড়ে তোলা।